ANAN ออกหุ้นกู้ 2 ชุด วงเงิน 2.5 พันลบ. ดอกเบี้ย 3.90-4.50% เปิดจอง 12-14 ม.ค.นี้
ANAN ออกหุ้นกู้ 2 ชุด วงเงิน 2.5 พันลบ. ดอกเบี้ย 3.90-4.50% เปิดจอง 12-14 ม.ค.นี้ ระดมทุนชำระคืนหุ้นกู้เดิมครบกำหนด พร้อมโชว์เรทติ้ง "BBB"
ANAN ออกหุ้นกู้ 2 ชุด วงเงิน 2.5 พันลบ. ดอกเบี้ย 3.90-4.50% เปิดจอง 12-14 ม.ค.นี้ ระดมทุนชำระคืนหุ้นกู้เดิมครบกำหนด พร้อมโชว์เรทติ้ง "BBB"
6 ม.ค. 2564

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2564 มูลค่าไม่เกิน 2,500 ล้านบาท แบ่งเป็นเสนอขายไม่เกิน 1,500 ล้านบาท และมีหุ้นกู้สำรองเพื่อเสนอขายเพิ่มเติมจำนวนไม่เกิน 1,000 ล้านบาท
ทั้งนี้ หุ้นกู้มี 2 ชุด ชุดที่ 1 อายุ 1 ปี 9 เดือน มูลค่าเสนอขายไม่เกิน 500 ล้านบาท และหุ้นกู้สำรองเพื่อการเสนอขายเพิ่มเติมอีกไม่เกิน 500 ล้านบาท มีอัตราดอกเบี้ยคงที่ร้อยละ 3.90 ต่อปี  และ ชุดที่ 2 อายุ 3 ปี มูลค่าเสนอขายไม่เกิน 1,000 ล้านบาท และมีหุ้นกู้สำรอง 1,000 ล้านบาทมีอัตราดอกเบี้ยคงที่ร้อยละ 4.50 ต่อปี ทั้งสองชุดชำระดอกเบี้ยทุก 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวให้แก่ประชาชนทั่วไปและผู้ลงทุนสถาบันในระหว่างวันที่ 12-14 ม.ค.64 ผ่านธนาคารกสิกรไทย ธนาคารกรุงไทย ธนาคารซีไอเอ็มบีไทย บล.กรุงไทยซีมีโก้  และ บล.เอเซียพลัส ซึ่งเป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ในครั้งนี้ไปชำระคืนหุ้นกู้ที่จะครบกำหนดในเดือน เม.ย.64 จำนวน 1,407.6 ล้านบาท และชำระคืนหุ้นกู้ที่ครบกำหนดในเดือน ต.ค. 64 จำนวน 1,092.4 ล้านบาท
นอกจากนี้บริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “BBB” เมื่อวันที่ 12 พ.ย.63